7. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Π. 1163/31 της 16/29 Μαρτ. 1966 (ΦΕΚ Β΄ 189) Περί της διαδικασίας ελέγχου των συναποκομιζομένων ειδών υπό των μελών ημεδαπών πληρωμάτων πλοίων γραμμών εξωτερικού. Έχοντες υπ’ όψιν: 1)Το άρθρ. 16 παρ. 3 του Νόμ. 1165/1918. 2)Το άρθρ. 5 του Ν.Δ. 2544/1953 (ΦΕΚ 227 Α΄ 1953), ως τούτο ετροποποιήθη δια της παρ. 4 του άρθρ. 7 του Ν.Δ. 4419/1964, εν συνδυασμώ προς τας διατάξεις του άρθρ. 22 του αυτού Ν.Δ. 2544/1953. 3)Την κατά τας γενικάς διατάξεις της Τελωνειακής Νομοθεσίας (άρθρ. 25 και 68 Τελων. Κώδικος άρθρ. 1 Ν.Δ. 2544/1953 κλπ.) απαιτουμένην έγγραφον ή προφορικήν δήλωσιν δια την παραλαβήν υπό του παραλήπτου υποκειμένων εν γένει ειδών. 4)Το άρθρ. 133 παρ. 2 του Νόμ. 1165/1918 και 5)Την υπ’ αριθ. 1617/11.1.1966 αναφοράν της Διευθύνσεως Τελωνείων Πειραιώς, περί της ανάγκης καθιερώσεως, προκειμένου περί του λιμένος Πειραιώς, γραπτής δηλώσεως δια τον τελωνισμόν και την ατελή ή μη παράδοσιν, κατά τας μνησθείσας διατάξεις του άρθρ. 5 του Ν.Δ. 2544/1953, των υπό των πληρωμάτων των πλοίων κομιζομένων ειδών, ως και της ανάγκης εκσυγχρονισμού των υπό των Τελωνείων του Κράτους χορηγουμένων εις τα πληρώματα ταύτα σχετικών Δελτίων Ατελείας, αποφασίζομεν: Άρθρ.1.-1.Τα μέλη ημεδαπών πληρωμάτων πλοίων, αφικνουμένων εκ του εξωτερικού εις τον λιμένα Πειραιώς, δι’ όσα είδη φέρουν μεθ’ εαυτών, άτινα προορίζονται να συναποκομισθώσιν υπό τούτων κατά την έξοδόν των εκ του πλοίου, συντάσσουν κατά την διάρκειαν του πλου δήλωσιν εις διπλούν, διαλαμβάνουσαν εις κεχωρισμένας στήλας τα κομιζόμενα: α)τρόφιμα, β)ποτά, γ)καινουργή είδη και δ)λοιπά είδη, κατ’ είδος, ποσότητα και αξίαν, βάσει εντύπου χορηγουμένου υπό της Τελωνειακής Υπηρεσίας. 2.Το εν αντίτυπον της δηλώσεως παραδίδεται εις τον Πλοίαρχον, όστις, επί τη βάσει των ούτω συγκεντρουμένων αντιτύπων, προβαίνει εις την σύνταξιν και κατάθεσιν εις την Τελωνειακήν Αρχήν, εντός της επιβαλλομένης αυτώ υποχρεώσεως υπό του άρθρ. 16 παρ. 3 Τελωνειακού Κώδικος, ιδιαιτέρας καταστάσεως (σημειώσεως) περιεχούσης τα υπό του πληρώματος ως ανωτέρω δηλούμενα είδη. Εις την κατάστασιν ταύτην προσαρτώνται υπό του Πλοιάρχου και τα παραδοθέντα εις αυτόν αντίτυπα των δηλώσεων. 3.Το έτερον αντίτυπον της δηλώσεως κρατείται υπό του δηλούντος και κατατίθεται υπό τούτου εις την Τελωνειακήν Αρχήν συγχρόνως με την εις ταύτην προσαγωγήν των παρ’ αυτού συναποκομιζομένων ειδών. Άρθρ.2.-1.Η Τελωνειακή Αρχή, άμα τη παραλαβή της ανωτέρω δηλώσεως, προβαίνει εις τον έλεγχον των κομιζομένων ειδών και την αναγραφήν επ’ αυτής του αποτελέσματος τούτου, σημειούσα εάν ταύτα ευρέθησαν ως εδηλώθησαν, τα εκ τούτων ατελώς παραδοθέντα καινουργή και την αξίαν αυτών ως και τα μεταφερθέντα τυχόν εις τας αποθήκας του Τελωνείου μετά μνείας της σχετικής αποδείξεως παραδόσεως αποσκευών. Επί της δηλώσεως γίνεται ειδική μνεία περί του συνόλου των παραδιδομένων κόλλων. 2.Ακολούθως, αφού ενεργηθή εγγραφή εις το Δελτίον Ατελείας των ατελώς παραδοθέντων καινουργών ειδών, παραδίδεται η δήλωσις υπό του ενδιαφερομένου εις τον επί της θύρας εξόδου τελωνειακόν υπάλληλον, ίνα προβή ούτος εις τον σχετικόν έλεγχον και επιτρέψη την έξοδον των τελωνισθέντων ειδών. 3.Ο επί της θύρας εξόδου τελωνειακός υπάλληλος, άμα τω πέρατι της εργασίας του, παραδίδει το σύνολον των συγκεντρωθεισών εις χείρας του δηλώσεων εις την Γραμματείαν του Τελωνείου. Άρθρ.3.-«Το αρμόδιον προς συγκέντρωσιν των δηλώσεων τούτων Τμήμα του Τελωνείου, φυλάττει ταύτας εις ειδικόν δι’ έκαστον πλοίον φάκελλον, προς διενέργειαν απαιτηθησομένου τυχόν μεταγενεστέρως ελέγχου». Το άρθρ. 3 αντικατεστάθη ως άνω δια της υπ’ αριθ. Τ. 593/20 της 12 Φεβρ./3 Μαρτ. 1969 αποφ. Υπ. Οικονομικών (ΦΕΚ Β΄ 152). Άρθρ.4.-Εάν εκ του ενεργηθέντος ελέγχου των κομιζομένων υπό ημεδαπού μέλους πληρώματος ειδών, ήθελε διαπιστωθή, ότι η υποβληθείσα υπό τούτου σχετική δήλωσις είναι ψευδής, επιβάλλονται κατά περίπτωσιν αι κατά τας κειμένας διατάξεις προβλεπόμεναι κυρώσεις. Άρθρ.5.-1.Το υπό του τελευταίου εδαφίου του άρθρ. 5 του Ν.Δ. 2544/1953 προβλεπόμενον ειδικόν Δελτίον Ατελείας (θυρίς Κ 102) αντικαθίσταται δια νεωτέρου τοιούτου περιέχοντος τα στοιχεία του δικαιούχου ατελείας ως και τα τοιαύτα των ατελώς παραδοθέντων: α)Καινουργών ειδών και β)τροφίμων. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 266,01(α) Σελ. 266,01(β) 363-115 Τελωνισμός ειδών ατομικής χρήσεως 30.Β.θ.7 70 